Pobješnjeli Max 4: Divlja cesta
Pobješnjeli Max 4: Divlja cesta je australijsko-američki akcioni film snimljen 2015. u režiji i ko-produkciji Georgea Millera, koji je ujedno i ko-autor scenarija zajedno sa Brendanom McCarthyem i Nicom Lathourisom. Ovo je četvrti dio franšize Pobješnjelog Maxa u australijsko-američkoj produkciji Kennedy Miller Mitchella, RatPac-Dune Entertainmenta i Village Roadshow Picturesa. Radnja se odvija u budućnosti u pustoši pustinja gdje su benzin i voda oskudna i prijeko potrebna roba. Film slijedi Maxa Rockatanskyja (Tom Hardy), koji se udružuje sa Imperatoricom Furiosom (Charlize Theron) kako bi pobjegli od lidera bande Immortana Joea (Hugh Keays-Byrne) i njegove vojske u oklopnoj cisterni, što dovodi do dugotrajne borbe. U filmu se u sporednim ulogama ističu Nicholas Hoult, Rosie Huntington-Whiteley, Riley Keough, Zoë Kravitz, Abbey Lee i Courtney Eaton. Divlja cesta je već dugi niz godina bio u fazi razvoja, sa pripremnim snimanjem počevši već od 1997. Pokušaji su bili napravljeni da se snimi film 2001. i 2003, ali je odgođeno zbog napada od 11. septembra i Rata u Iraku. U 2007. godini, nakon završetka animiranog filma Happy Feet, Miller je odlučio ponovo oživiti snimanje filma. On je nakratko razmotrao mogućnost da se snimi kao kompjuterski animirani film, ali je napustio tu ideju u korist živog igranog filma. Miler je 2009. najavio da će snimanje početi početkom 2011. Hardy je dobio ulogu Maxa u junu 2010, a snimanje je planirano da počne u novembru iste godine. Glavno snimanje je još nekoliko puta odlagano prije nego što je počelo u julu 2012. godine. Završetak snimanja bio je u decembru 2012. iako su dodatne snimke snimane u novembru 2013. Film je imao svjetsku premijeru 7. maja 2015. u kinu TCL Chinese Theatre. U ostalim svjetskim kinima pojavio se 14. maja 2015, uključujući i prikazivanje van konkurencije na 68. Kanskom filmskom festivalu, u 2D, 3D, IMAX 3D i 4DX filmskoj tehnici. Zaradio je više od 375 miliona dolara širom svijeta, što ga čini filmom sa najvećom zaradom od svih filmova franšize Pobješnjelog Maxa. Film je dobio priznanja zbog glume, režije, scenarija, scenografije, filmske muzike, specijalnih efekata, akrobacijskih i akcionih sekvenci, i smatra se jednim od najboljih filmova 2015. godine od strane mnogih kritičara i publikacija. Također nalazi se na spisku kao jedan od najvećih akcijskih filmova svih vremena. Osvojio je mnoge važne nagrade, kao i nominacije za deset Oscara, uključujući i Oscara za najbolji film i najbolju režiju. To je prvi film u franšizi da je primio nominacije za Oscara, i drugi najviše nominirani film na 88. dodjeli "Oscara" nakon filma Povranik , u kojem također glumi Hardy.